als_Latn dik_Latn sag_Latn
Hendeku Shqipëri-Kosovë
Në një krahasim të thjeshtë mes ekonomisë së vendit tonë, dhe asaj së Republikës së Kosovës, të paktën referuar indikatorëve kryesorë të cilët kanë edhe impakt të drejtpërdrejtë në xhepat e konsumatorëve, diferencat janë të qarta.
Ajo që duket se është edhe plaga më e madhe ekonomike dhe sociale në Kosovë aktualisht, është piëkrisht norma e papnuësisë në nivele alarmante. Edhe pse këto të dhëna nuk janë të përditësuara, kjo normë rezulton të jetë në mbi 30% në total. Papunësia e të rinjve mbetet edhe më shqetësuese, duke u fiksuar në 55.9%, një shifër kjo ndër më të lartat në Europë.
Edhe diferenca mes dy gjinive për sa i përket punësimit duket mjaft e theksuar, me papunësinë ndër meshkujt të fiksuar në 26.9%, ndërsa për gjininë femërore në 38.8%. Ndërsa shkalla e pjesëmarrjes në fuqinë puntore, fiksohet në rreth 40%. Në krahasim me vendin tonë këto shifra më shumë se tregojnë një hendek të madh, flasin për një situatë aspak pozitive për ekonominë dhe qytetarët e Kosovës.
Ndërkohë që papunësia në Kosovë fiksohet në rreth 30%, në vendin tonë kjo normë, në të dhënat e tre mujorit të fundit të vitit të shkuar regjistrohet në 17.4%. Papunësia ndër të rinjtë, edhe pse mjaft e lartë, në 32.4%, duket të jetë një ëndërr për realitetin e të rinjve në kosovë, ku më shumë se një ndër dy të rinj është në kërkim të një pune. Krahasimi me një indikator tjetër domethënës, siç është edhe paga mesatare, tregon një realitet disi më të përafërt mes dy vendeve.
Në vendin tonë paga mesatare përllogaritet në rreth 377 euro, ndërkohë që në Kosovë kjo shifër është në rreth 360 euro. Një hendek të qartë mes dy ekonomive tona, ofron edhe norma e inflacionit. Po ti referohemi të dhënave të muajit Janar të këtij viti, çmimet e konsumit në Kosovë regjistrohen në territor negativ, me 0.6%, duke nënvizuar një situatë deflacioni, e cila është edhe një pasojë e drejtpërdrejtë e monedhës zyrtare në vend, euros. Ndërkohë në vendin tonë, në muajin Janar inflacioni u regjistrua në rritje prej 1.3%.
als_Latn als_Latn als_Latn als_Latn als_Latn als_Latn